  Майя Бывальцева Удмуртиысь куд-ог ёросъёс пудо сиёнлы сенажез 1,5-2 арлы тырмымон дасязы ни. Со сярысь элькунысь гурт возёсъя но сиён-юонъя министерстволэн пресс-службаез ивортэ. Юкаменск ёросын та жалем сиёнэз чакламлэсь 251 процент дасязы, Ува ёросын – 205 процент, Алнаш ёросын – 176 процент, Эгра ёросын – 153 процент, Дэри ёросын – 152 процент. 5-тӥ гудырикошконлы элькунъя оглом 1 миллион тонна сенаж дасязы, со чакламлэсь 16 процентлы тросгес Толэз потыны турын но тырмыт луоз – со 162 сюрс 500 тонна дасямын, чакламлэсь 92 процентэз. Силосэз туннэ нуналлы 58 процентсэ дасязы, та дыре гурт возёсъёс гуосты тырмытон ужъёсты азьланьто. Туэ куазь гуртоослы чырмыт но пайдалыко ужаны сётэ. Туннэ нуналлы одӥг пудо йырлы шорлыдын 23,4 центнерен сиён дасязы ни (кылем арын та дырлы – 18,6 центнер). 25 ёросъёс пӧлысь 13-яз 25 центнерен люкаськиз. Тужгес трос пудо сиёнзы Эгра ёросын – одӥг йырлы 35,6 центнер. Тодэ вайытом, элькунысь ваньмыз сямен ёросъёс юосты араны потӥзы ни.  Тегъёс: Ижкар Удмуртия гуртвозёс пудо пудосиён 100ар  